เมื่อวันที่8พ.ย.ตรวจว่ามีการตั้งครรภ์แต่มีเลือดไหลออกมาเล็กน้อยจนมาวันที่15พ.ย.มีเลือดไหลออกมาเยอะเลยตรวจอีกรอบก้ยังขึ้น2ขีดวันที่17พ.ย.เลยตัดสินใจไปหา บอกไม่แน่ใจว่าท้องนอกมดลูกหรือป่าว.พอกลับบ้านมาไปเข้าห้องน้ำแล้วมีเยื้อพุงปลาออกมา แล้วมีเลือดไหลออกมาพร้อมกลิ่นคาวแรงๆ แบบนี้ต้องทำไงค่ะ
สวัสดีค่ะ หากตรวจพบว่ามีการตั้งครรภ์ โดยเป็นการตั้งครรภ์ในระยะแรก แล้วมีเลือดไหลออกจากช่องคลอดปริมาณมาก แสดงว่ามีความผิดปกติเกิดขึ้น โดยอาจเป็นแท้งคุกคาม แท้งไม่ครบ แท้งครบ ท้องนอกมดลูก เป็นต้นทั้งนี้ หากเห็นเนื้อเยื่อคล้ายพุงปลาออกมา ก็น่าจะเป็นเนื้อเยื่อของตัวอ่อนที่หลุดออกมาได้ และแสดงว่าน่าจะเป็นการแท้งครบได้ หากหลังจากนี้ เลือดค่อยๆ ออกน้อยลง ไม่มีอาการปวดท้องน้อย ก็แสดงว่าเป็นการแท้งครบ และไม่จำเป็นต้องทำอะไร แต่หากเลือดยังคงออกมาปริมาณมาก หรือมีปวดท้องน้อยร่วมด้วย แสดงว่าอาจเป็นการแท้งติดเชื้อ แนะนำควรรีบกลับไปพบสูติ-นรีแพทย์เพื่อรักษาค่ะหากเป็นการแท้งครบ และไม่มีการติดเชื้ออะไร ก็ไม่ได้อันตรายอะไร แนะนำว่าหลังจากนี้ไป 2 สัปดาห์ ควรงดการมีเพศสัมพันธ์ไปก่อน เพื่อป้องกันไม่ให้เกิดการติดเชื้อในมดลูก และหลังจากนี้ ก็ควรเริ่มใช้วืธีคุมกำเนิดได้เลย เช่น ยาเม็ดคุมกำเนิด ยาฉีดคุมกำเนิด เป็นต้น และควรเว้นระยะการตั้งครรภ์ไปอย่างน้อย 3 เดือนค่ะ